‪NETFLIX प्रस्तुत करता है
‪तमिल फ़िल्म इंडस्ट्री महामारी के दौरान ‪अपने लोगों की मदद के लिए साथ आई।
‪नौ कहानियाँ - भावनाएँ
‪नवरस
‪हास्य
‪हँसी ‪"बिना हँसी के एक भी दिन मानो बेकार है।"
‪1992 की गर्मियों में
‪सच्ची कहानी पर आधारित
‪मिस्टर मासूम वरीद थेक्केथला के ‪जीवन की घटनाओं में से
‪अभिनेता, एम.पी.
‪यह मेरा गाँव है।
‪यहीं मेरा जन्म हुआ।
‪मैं यहीं पला-बढ़ा।
‪खेलते समय हाथ और घुटने छिले।
‪मैं इस जगह के एक-एक कोने से वाकिफ़ हूँ।
‪इस नदी में छलाँग लगाता,
‪दूर तक तैरता ‪और गणेश मंदिर में नारियल फोड़ने जाता।
‪शांति दीदी का वह छप्पर वाला घर।
‪कुबड़ी दादी की पकोड़े की दुकान।
‪हमारा मनपसंद मंदिर और हमारे सारे अड्डे।
‪इस हवा में जो महक है, वह पुरानी ‪दबी यादों को फिर से ताज़ा करती है।
‪नमस्ते, सर।
‪आप सभी का हार्दिक स्वागत है।
‪"हमारे भूतपूर्व छात्र का परिचय देते हुए ‪जिन्होंने हमारे स्कूल का नाम रोशन किया,
‪सभी की ओर से, मैं अभिनेता, मिस्टर ‪वेलुस्वामी का दिल से स्वागत करती हूँ।
‪मिस्टर वेलुस्वामी इतना अच्छा ‪मज़ाक करते हैं कि हम लोट-पोट हो जाते हैं।
‪इनकी रग-रग में हँसी और मज़ाक बसता है,
‪यह कहना चापलूसी करना नहीं।
‪तमिल सिनेमा में अपनी अलग पहचान बनाने वाले ‪हमारे माननीय अतिथि के लिए,
‪हमारे प्रधानाचार्य से निवेदन करूँगी ‪कि वह उन्हें गुलदस्ता भेंट करें।"
‪शुक्रिया, सर।
‪वार्षिक दिवस कार्यक्रम
‪"अपने व्यस्त कार्यक्रम के बावजूद,
‪आप समय निकालकर शामिल हुए ‪और आपने शतवर्षीय उत्सव में
‪हिस्सा लेकर हमारा मान बढ़ाया,
‪उसके लिए तहे दिल से ‪आपका शुक्रिया अदा करते हैं।
‪मैं हमारे भूतपूर्व छात्रों और माता-पिता को ‪इस गर्व भरे पल का हिस्सा होने के लिए…"
‪सर, वह लक्ष्मी मैडम हैं न?
‪अरे वाह, तुम्हारी याददाश्त तो कमाल की है।
‪और उनका परिवार?
‪यह बिल्कुल अकेली रहती हैं।
‪-पोता-पोती? ‪-हे भगवान! उन्होंने शादी नहीं की।
‪"मैं मिस्टर वेलुस्वामी से निवेदन करूँगी ‪कि दिया जलाकर कार्यक्रम का शुभारंभ करें।"
‪"कॉमेडी किंग ‪मिस्टर वेलुस्वामी से निवेदन करना चाहूँगी
‪कि वह हमारे शतवर्षीय उत्सव के बारे में ‪चंद शब्द कहें।"
‪सभी को मेरा नमस्कार।
‪बहुत-बहुत शुक्रिया।
‪मैडम ने मेरे बारे में कई सच बताए।
‪पर उनमें से एक सरासर झूठ था।
‪उन्होंने कहा कि मैं यहाँ पढ़ा करता था।
‪मैंने तो पढ़ाई ही नहीं की।
‪बहुत मेहनत करने के बाद पास होता।
‪-चलो! ‪-जल्दी से क्लास में जाओ।
‪गुड मॉर्निंग, मैडम।
‪गुड मॉर्निंग। बैठो।
‪शुक्रिया, मैडम।
‪इस साल मैं तुम्हारी क्लास टीचर हूँ।
‪नौवीं क्लास में आने वाले ‪सभी छात्रों को बधाई देना चाहूँगी।
‪अगले साल, ‪तुम सभी स्कूल से पास होकर चले जाओगे।
‪मैं यह जानना चाहती हूँ
‪कि पिछले साल, ‪नौवीं क्लास में कौन-कौन फ़ेल हुआ था?
‪अच्छा। बैठ जाओ।
‪यहाँ ऐसे कोई छात्र हैं ‪जो दूसरी बार नौवीं क्लास दोहरा रहे हैं?
‪अच्छा, बैठो।
‪इस साल तुम सभी को ‪बहुत अच्छे नंबर लाने हैं।
‪नाकामियाँ तो ज़रूर होंगी।
‪पर उनसे फ़र्क नहीं पड़ता।
‪ज़रूरी यह है कि हम ‪कैसे कोशिश करके सफल होते हैं, ठीक है?
‪-तो आज, सबसे पहले… ‪-मैडम, वेलुस्वामी खड़ा नहीं हुआ।
‪वेलुस्वामी कौन है?
‪तुम खड़े क्यों नहीं हुए, वेलुस्वामी?
‪दो या तीन बार ‪दोहराने वालों के बारे में पूछा।
‪मेरा यहाँ चौथा साल है।
‪आप चौथी बार के बारे में कहतीं, ‪तो खड़ा होता।
‪लो, सब्ज़ियों की यह थैला ‪अपनी माँ को दे देना।
‪अगर इधर-उधर घूमे, समय बर्बाद किया,
‪शाम को देर से घर पहुँचे, ‪तो याद रहे, खाना नहीं मिलेगा!
‪सब्ज़ी खरीदने की वजह से ‪धंधे में बहुत नुकसान होता है।
‪-तुम्हारा बेटा इस साल भी फ़ेल हो गया? ‪-हर बार की बात है।
‪जब वह पहली क्लास में दाखिल हुआ था, ‪एमजीआर उसकी क्लास में, उसके साथ था।
‪वह मुख्यमंत्री बन गया।
‪इसका बेटा अभी भी नौवीं क्लास में है।
‪क्या करूँ? मेरी फूटी किस्मत।
‪-मेरे छोटे भाई कंदसामी को जानते हैं? ‪-वह काना?
‪सिलोन में मेरे बेटे के लिए ‪चाय की पत्तियाँ तौलने की नौकरी देखी है।
‪पर उसके लिए, उसे दसवीं पास करनी होगी।
‪इसीलिए अभी भी उसे स्कूल भेज रहे हैं।
‪चाय के थैले तौलने के लिए ‪अकबर के सुधार क्यों जानने हैं?
‪वह तो झीलें खोदते ‪और सड़क किनारे पेड़ लगाते हुए ही मर गया।
‪मुझे उससे क्या फ़ायदा?
‪सुधार छोड़िए।
‪सामान्य गणित, दो और दो हुए चार, ‪चार और चार हुए आठ, ठीक है।
‪थैले तौलने के लिए एल्जेब्रा किसलिए?
‪ए प्लस बी होल स्क्वेयर क्यों जानना है?
‪आप इस सब की वजह जानते हैं।
‪एक हैं अब्दुल कलाम आज़ाद।
‪उन्होंने दुनिया को दिखाया कि गरीब भी ‪भारत का राष्ट्रपति बन सकता है।
‪दूसरा इंसान।
‪साबित किया कि रेलवे स्टेशन पर ‪चाय बेचने वाला भी प्रधानमंत्री बन सकता है।
‪पर क्या कोई भी ‪राष्ट्रपति या प्रधानमंत्री बन सकता है?
‪सब किस्मत का खेल है।
‪क्या कहते हैं, मूँछ वाले भाईसाहब?
‪मैं इसलिए फ़ेल नहीं हुआ क्योंकि ‪पढ़ाई नहीं की। बल्कि अपनी किस्मत के चलते।
‪मैं आपको अपनी कहानी सुनाता हूँ।
‪बस अड्डा
‪छी!
‪बहुत गंदी बदबू है। पेट में ऐंठन हो रही है।
‪उस ट्रक में इंसानों का मल भरा पड़ा है।
‪क्या लगता है, महकेगा?
‪वह ट्रक कहाँ जा रहा है?
‪-वहाँ वह पहाड़ी दिखाई दे रही है? ‪-हाँ।
‪उसके पीछे एक बड़ा सा नाला है।
‪वे उसे वहाँ फेंक देंगे ‪और ऊपर से सीपी वाला चूना छिड़क देंगे।
‪ऐसा क्यों, भाई?
‪सीपी वाला चूना इंसानों के ‪मल को खाद में बदल देता है।
‪वह खाद खेतों में इस्तेमाल होता है।
‪यार, वह आम देखो।
‪यह पेड़ तो हमारे गणित टीचर ‪कृष्णा अय्यर के आँगन में है।
‪यह निकम्मा वहीं बैठा होगा।
‪देखो, कहीं कोई है तो नहीं।
‪अंदर कोई नहीं है।
‪बस एक बूढ़ी औरत पापड़ सुखा रही है।
‪तूफ़ान की तरह जाएगा!
‪औरत की खोपड़ी पर दे मारा!
‪-सिर से खून बह रहा है! ‪-भागो!
‪किस नामुराद ने यह किया? अरे, अम्बुजम!
‪कोई मुझे मारना चाहता है!
‪जल्दी आओ!
‪वहाँ क्या कर रहे हो?
‪अरे!
‪ओए, गधे!
‪किसी बदमाश ने मेरी माँ का सिर फोड़ डाला।
‪धत्! तुम्हारी माँ ज़िंदा है कि मर गई?
‪निकम्मा कहीं का! पाजी!
‪निखट्टू!
‪गणित - अंक - 18 बटा 100 - फ़ेल
‪मिस्टर कृष्णा अय्यर के चलते ‪मुझे फिर से नौवीं क्लास दोहरानी पड़ी।
‪क्या पता था कि मैंने जहाँ पत्थर फेंका, ‪वहाँ धूप में एक बूढ़ी औरत बैठी
‪पापड़ सुखा रही होगी?
‪इसी को मैं "किस्मत" कहता हूँ।
‪उस किस्मत ने ‪अगले साल भी मेरा पीछा नहीं छोड़ा।
‪यार…
‪ए! मुरूगेसन!
‪-नए जूते हैं? ‪-हाँ, यार।
‪यहाँ आना।
‪ऐसा लग रहा है ‪कि तेरे बाप के पास बहुत पैसा है।
‪पैरों पर अच्छे लग रहे हैं। दिखाना।
‪उतारकर ठीक से दिखाओ।
‪अच्छा लग रहा है न?
‪-उसे मत देना! ‪-मुझे दो!
‪-अपनी क्लास में जाओ। ‪-ज़ोर से मारना।
‪-यार, मुझे देना। ‪-वह लेने की कोशिश कर रहा है।
‪-मैं देखता हूँ। ‪-यहाँ मारो।
‪-इस तरफ़ मारो। ‪-मुझे, यार।
‪-वह उठाने आ रहा है। ‪-यार, मुझे देना।
‪-मुझे देना। ‪-एक तरफ़ हो जाओ।
‪ए!
‪अरे, बाप रे!
‪पकड़े रहना, यार! छोड़ना मत!
‪-हे राम! ‪-यह ले!
‪तुम सब कहाँ चले गए?
‪बच्चों को सिर्फ़ पढ़ाई नहीं करनी चाहिए।
‪बच्चों को खेलना भी चाहिए।
‪मैं किसी को चोट नहीं पहुँचाना चाहता था।
‪मुझे इतनी बड़ी सज़ा मिलनी चाहिए थी?
‪इतिहास - अंक - आठ बटा 100 - फ़ेल
‪अगले साल, मुझे इससे भी कड़ी सज़ा मिली।
‪मिस्टर शंमुगम नए टीचर के तौर पर ‪हमारे स्कूल में आए।
‪अपने गठे हुए शरीर ‪और गुस्से से भरी नज़र के लिए मशहूर।
‪उन्हें कुश्ती का कोच होना चाहिए था। ‪वह तो हमें पढ़ाने चले आए।
‪हमने उनका एक अच्छा सा नाम रखा।
‪ज़रा सोचिए क्या रखा।
‪संदियार यानी दबंग शंमुगम।
‪जब वह क्लास में हमें पढ़ाया करते,
‪एकदम सन्नाटा, ‪मक्खी तक की आवाज़ नहीं सुनाई देती।
‪गुरु जी आ गए।
‪आइए, सर! मेहरबानी करके आइए। आइए न!
‪आइए न, सर।
‪-माफ़ कीजिए, सर! ‪-नहीं!
‪मेरी इज़्ज़त करने की ज़रूरत नहीं है।
‪मेरे माँ-बाप ने ‪बड़ों की इज़्ज़त करना सिखाया है,
‪इसीलिए आपके आगे झुक रहा हूँ।
‪मेरी क्लास में बैठिए, सर।
‪मेरे माँ-बाप ने ‪बड़ों की इज़्ज़त करना सिखाया है।
‪अगर आप मेज़ पर खड़े हो जाएँ, ‪तो मेहरबानी होगी, सर।
‪-नहीं, सर। ‪-प्लीज़, सर।
‪-सर, नहीं… ‪-खड़े हो जा, सूअर!
‪खड़े हो! जब मन किया चले आए, ‪कोई सराय है क्या?
‪श्रोडिंगर बिल्ली प्रयोग।
‪ओए, सूअर। क्लास को समझा।
‪सर… यह प्रयो…
‪बेंच पर खड़ा हो जा।
‪क्लास में कई ऐसे छात्र थे ‪जिन्हें मुँह-ज़बानी जवाब आता था।
‪वह उनसे कभी नहीं पूछते थे।
‪बस मुझसे ही पूछा करते।
‪ध्यान देने लायक एक और बात है, ‪किसी ने इस आदमी को हँसते नहीं देखा था।
‪पर मैंने देखा था।
‪वह राधामनी मैडम के साथ ‪हँसते और इश्क लड़ाते।
‪हमेशा यही होता है।
‪सर, आप बड़े खुश लग रहे हैं।
‪मिस्टर शंमुगम मज़ाक कर रहे हैं।
‪किताबें उस मेज़ पर रख दो।
‪मिस्टर शंमुगम और मज़ाक?
‪-बड़े दुख की बात है! ‪-सर…
‪बस यूँ ही। मज़ाक क्यों उड़ा रहे हैं, सर?
‪अब तुम्हें नहीं छोड़ूँगा, बच्चू।
‪"प्यार का राजा दबंग शंमुगम।"
‪"और रानी राधामनी।"
‪"दबंग-मनी।"
‪शौचालय
‪"प्यार का राजा" मतलब?
‪एक भी शब्द सही-सही नहीं लिखा।
‪पता नहीं किस घनचक्कर ने यह सब लिखा।
‪यह पानी से नहीं मिटेगा।
‪गुड मॉर्निंग, सर।
‪बात को दिल से मत लगाओ।
‪किसी मगरूर बेवकूफ़ ने ही लिखा होगा।
‪जिस किसी ने भी यह करने की हिम्मत की, ‪उसे निकाल फेंकना चाहिए।
‪निकम्मा कहीं का!
‪ए! दबंग-मनी आ गया, यार।
‪-हँसी क्यों आ रही है? ‪-कुछ नहीं, सर।
‪मुझे देख हँस क्यों रहे हो?
‪मैं बिना कपड़ों के खड़ा हूँ क्या?
‪सामने देखकर चलाओ।
‪एक गठ्ठा पालक देना।
‪-कितने हुए? ‪-दबंग-मनी!
‪दबंग-मनी।
‪ए! दबंग-मनी।
‪ए! मुझे इस नाम से किसने पुकारा?
‪हिम्मत है तो, सामने आओ, बदमाशो!
‪सामने आओ!
‪इससे बात नहीं बनेगी, थंगारासु।
‪मेरी बेटी 30 साल की है।
‪उसकी शादी 45 साल के ‪आदमी से कराना… यह ठीक है क्या?
‪मंगल भारी होने की वजह से ही ‪सारी समस्या है।
‪और तो और, आपको लंबा, ‪गोरा, अच्छा दिखने वाला,
‪पढ़ा-लिखा और ‪अच्छा कमाने वाला दूल्हा चाहिए।
‪अब कम उम्र वाला दूल्हा चाहिए।
‪ऐसा दूल्हा कहाँ से ढूँढूँ? ‪मुझे यह काम छोड़ना होगा।
‪फिर भी… ‪मैं यह उम्र का फ़र्क नहीं मान सकता…
‪-एक बार मिल लीजिए, सर। ‪-आप ज़रा…
‪सर, मुझे जो नाम दिया गया है, ‪मुझे उसे बदलना है।
‪-बैठो। ‪-बाद में आऊँगा…
‪-मेरी बात सुनिए, सर। ‪-बाद में बात करेंगे।
‪बैठो।
‪बैठो भी।
‪सर।
‪-कहा न, फिर बात करेंगे। ‪-मेरा बैग।
‪जाओ भी।
‪मुझे जो नाम दिया गया है, उसे बदलना है।
‪पूरा गाँव मुझे "दबंग-मनी, ‪गंदा-मनी" कहकर पुकार रहा है।
‪शर्म के मारे बाहर नहीं निकल पाता।
‪राधामनी मैडम रोए जा रही हैं, ‪कह रही हैं, आत्महत्या कर लेंगी।
‪आपको कुछ तो करना होगा, सर।
‪-सर, मेरा इरादा… ‪-मुझे अच्छी तरह पता है, शंमुगम।
‪कोई बदमाश यह बदमाशी कर रहा है।
‪पर समझ नहीं आता कि क्या करूँ।
‪हमारे स्कूल में 300 छात्र हैं, ‪कैसे पता चले कि वह कौन है?
‪मेरे पास एक उपाय है, सर।
‪यह बात साफ़ है कि वह कमीना ‪एक भी शब्द सही से नहीं लिख पाता।
‪तो?
‪पाँचवीं से दसवीं के बच्चों की ‪स्पेलिंग परीक्षा लेते हैं।
‪जो भी गलत लिखेगा, वही होगा।
‪"लायन किंग।"
‪राजाओं का राजा।
‪स्नेही कृष्ण।
‪शीबा की रानी।
‪सुगंधित फूलोंवाला पौधा।
‪रजाओ का रजा - शीपा की रनी
‪सुगंदित फूलवाला पौदा
‪सुगंधित फूलोंवाला पौधा।
‪राजा और रानी पालकी में…
‪लिखो।
‪चलो।
‪सर, यही है वह!
‪मुझे लगा ही था कि इस बदमाश की हरकत होगी।
‪वही गलतियाँ और वही लिखावट!
‪तीन महीनों तक स्कूल बंद करवा दिया।
‪पूरा साल स्कूल जाता, ‪तब भी ठीक-ठाक नंबर नहीं आते।
‪आप सोच सकते हैं कि तीन महीने न जाने से ‪मेरा क्या हाल हुआ होगा।
‪मेरा वह साल भी बेकार हो गया।
‪फिर भी मेरे पिता चाहते थे ‪कि किसी तरह दसवीं पास कर लूँ
‪और सिलोन भेजने का सपना देखते रहे।
‪मैं दोबारा स्कूल गया।
‪इस साल, जैसे ही मैंने दोबारा अंदर कदम रखा,
‪मैंने तय कर लिया।
‪कभी ऐसा कुछ नहीं करूँगा ‪जिससे कि मेरे पिता का सपना टूटे।
‪सर।
‪-दूल्हा ब्राह्मण है। ‪-चूल्हा रावण है?
‪सर, दूल्हा ब्राह्मण जाति का है!
‪क्या?
‪तुम्हें तो सुनाई देता है। ‪दूल्हा ब्राह्मण है।
‪-क्या, सर? ‪-ब्राह्मण!
‪आपको मेरी कोई बात सुनाई नहीं दे रही, सर।
‪कुत्ते को भौंकने से रोकिए।
‪अगर उसे छोड़ दिया, ‪तो पूरे मैदान में भागता रहेगा।
‪हर आते-जाते इंसान को तंग करेगा।
‪कुत्ता गले कैसे लग सकता है?
‪कुत्ते को खोल दो!
‪-ज़रा जाइए। ‪-कॉफ़ी लीजिए।
‪मुझे कुछ सुनाई नहीं दे रहा।
‪इतनी आफ़त क्यों मचा रखी है, मेरे राजा?
‪जाओ।
‪-दूल्हा ब्रा… ‪-चिल्ला क्यों रहे हो?
‪लड़का ब्राह्मण है।
‪ठीक से बात करो न।
‪दूल्हा ब्राह्मण है और मांगलिक है।
‪चार साल पहले, उसे एक लड़की से ‪प्यार हुआ और शादी की।
‪पर वह बेचारी।
‪शादी के सिर्फ़ तीन दिन बाद,
‪पत्नी बाथरूम में फिसल गई, ‪सिर पर चोट लगी और मर गई।
‪कई सालों तक उसके माँ-बाप ‪ढंग की लड़की ढूँढते रहे।
‪पर उन्हें मिली नहीं।
‪उसकी कुंडली की वजह से।
‪तब उन्होंने मुझे फ़ोन किया और कहा, ‪"हमें जात-पात से मतलब नहीं।
‪हमें बस अच्छे घर की लड़की चाहिए।"
‪मैंने उन्हें हमारी टीचर की ‪तस्वीर दिखाई और उनकी कुंडली भी।
‪वे एक बार में राज़ी हो गए।
‪सर, ज़रा मेरी बात सुनिए।
‪हमारी टीचर के लिए ‪इससे अच्छा दूल्हा नहीं मिलेगा।
‪दोबारा मत सोचना। ‪उनसे कहो कि मैं राज़ी हूँ।
‪अच्छा, अब जाओ।
‪-मैं चलता हूँ, सर। ‪-अच्छा।
‪वे कब आएँगे?
‪सर, बुधवार अच्छा दिन है।
‪हे राम! कितना गंदा कर दिया!
‪ए! रुक जा!
‪-ए! भाग मत! ‪-माँ, जाने दो न।
‪रुक! मैंने कहा रुक!
‪वहीं रुक जा!
‪कटोरा उल्टा दिया ‪और पूरी छाछ फ़र्श पर गिरा दी।
‪तुम्हारा कुत्ता दोबारा मेरी रसोई में घुसा, ‪तो उसका कीमा बना दूँगी।
‪-महाराजा! ‪-उस कुत्ते को कहीं फेंककर आओ।
‪रुको!
‪यह आम नस्ल का कुत्ता नहीं लगता।
‪-आपने इसे कहाँ से खरीदा, सर? ‪-खरीदा नहीं।
‪बस अंदर घुस आया।
‪इस चर्च में कोई पादरी प्रवचन देने आया था।
‪कोई विदेशी सिरफिरा। यह उसी का कुत्ता है।
‪इसका नाम किंग है।
‪-मतलब? ‪-महाराजा!
‪-कुत्ते का नाम? ‪-हाँ।
‪अरे, बाप रे।
‪वह नामुराद तो परलोक सिधार गया।
‪उसका कुत्ता यहाँ टपक पड़ा।
‪मेरी बेटी ने बस एक बार ‪कुत्ते को गोद में लिया।
‪तभी से यह सिरदर्दी शुरू हो गई।
‪आप उसे कहीं छोड़ क्यों नहीं आते?
‪मैं वह चार बार कर चुका हूँ।
‪तूफ़ान की तरह वापस आ गया।
‪मैंने दो बार उसके खाने में ज़हर भी डाला।
‪कुत्ते ने उसे छुआ तक नहीं।
‪सर, मेरी बात का बुरा मत मानिएगा।
‪अगर कुत्ते की वजह से रिश्ता न हुआ, ‪तो मेरी गलती नहीं।
‪वह कट्टर ब्राह्मण परिवार है, सर।
‪वे इसे आफ़त की तरह देखेंगे।
‪इस रिश्ते के लिए नौ साल मेहनत की ‪और बहुत आगे तक गया।
‪अगर कुत्ते के चलते बात न बनी…
‪-मैं समझता हूँ। ‪-…तो आपके पास नहीं फटकूँगा!
‪बाप रे! आपने इतने खर्च किए?
‪मेरी आवभगत हुई तो, ‪आपके घर के कोने में भी पड़ा रहूँगा।
‪मुझे चेन भी नहीं चाहिए।
‪नाश्ते के लिए आठ इडली।
‪कटोरा भरकर सांभर।
‪इमली वाले चावल न हों ‪तो खाना छुएगा भी नहीं।
‪कुत्ता है या भूत?
‪इमली, नमक, मसाले खाकर ‪ज़िंदा कैसे रह सकता है?
‪-जमकर पिटाई हो, तब भी नहीं मरेगा। ‪-पक्का भूत है।
‪और रात का खाना?
‪-रात को नहीं खाता। ‪-क्यों?
‪डायट।
‪रात भर घर के चक्कर लगाता रहता है।
‪इस सोच में कि किसे काटे। वह कौन होगा?
‪एक बार, पड़ोसियों की मुर्गी खा गया।
‪मुझे पैसों से भरपाई करनी पड़ी।
‪सुबह दूधवाला आता है।
‪कुत्ते ने उसकी चटनी बना दी ‪और बहुत बड़ा पुलिस का मामला हो गया।
‪उसके बाद से, बिना दूध वाली कॉफ़ी पीते हैं।
‪अगर नगरपालिका से कह दो ‪कि पागल कुत्ता है, तो वे ले जाएँगे।
‪पर लक्ष्मी राज़ी नहीं होगी।
‪उसी ने कुत्ते को ‪इतना सिर पर चढ़ाकर रखा है।
‪अगर रात में किसी को काट न पाए,
‪तो चुपचाप मेरी बेटी के ‪बिस्तर पर जाकर लेट जाता है।
‪उसमें तो और खतरा है।
‪क्या गारंटी है कि वह आपकी बेटी ‪और उसके पति के पास जाकर नहीं लेटेगा?
‪इस दूल्हे की सुहागरात ‪उसकी आखिरी सुहागरात होगी!
‪अय्यर, मुँह बंद करो और मनहूस बातें मत करो।
‪सोच-सोचकर मेरा सिर फट जाएगा।
‪अगले बुधवार दूल्हा और उसका परिवार ‪बात पक्की करने आ रहे हैं।
‪प्रधानाचार्य, सर।
‪एक तरकीब बताता हूँ।
‪-क्या? ‪-एक कुत्ते को दूसरा कुत्ता पसंद नहीं आएगा।
‪हमारे पास ऐसा ही एक कुत्ता है।
‪-कौन सा कुत्ता? ‪-सूअर जैसा दिखता है, पर कुत्ता है।
‪हमारा वेलुस्वामी।
‪उसे पढ़ाई-लिखाई समझ में नहीं आती,
‪पर वह ऐसी शरारतें ‪बड़ी आसानी से कर लेता है।
‪उसे बुलाकर काम सौंपिए।
‪इसीलिए मुझसे अकेले मिलना चाहते थे?
‪-हाँ। ‪-घबराइए मत।
‪-मैं आपकी परेशानी दूर कर दूँगा, सर। ‪-काम उतना आसान नहीं है।
‪मैं संभाल लूँगा, ‪वह कुत्ता वापस घर नहीं आएगा।
‪-उतना ही न? ‪-हाँ।
‪-पर बदले में मुझे कुछ चाहिए। ‪-क्या?
‪इस साल मुझे दसवीं क्लास में बढ़ाना होगा।
‪पिछले दस सालों से, ‪सिलोन में मेरे लिए एक नौकरी है।
‪पिता जी वहाँ भेजना चाहते हैं।
‪किसी तरह दसवीं क्लास में बढ़ाना होगा।
‪अच्छा, हो जाएगा।
‪पर आपको कम से कम दस रुपये देने होंगे।
‪क्यों?
‪अगर मैं हर एक को दो रुपये दूँ,
‪तो लड़के मेरी मदद के लिए राज़ी होंगे।
‪तुम क्या करने की सोच रहे हो?
‪इस समय नदी का बहाव काफ़ी तेज़ है।
‪खुद देख लीजिए।
‪अगर अभी बारिश हो, ‪पानी का स्तर और बढ़ जाएगा।
‪शिव मंदिर के पास वाली झील ‪गहरी है और तेज़ बहाव है।
‪अगर हम उसे नाव में दूसरे किनारे ले जाएँ, ‪तो कुत्ता तैरकर वापस नहीं आ पाएगा।
‪उस किनारे पर सिर्फ़ किसान हैं।
‪वहाँ किसी तरह बच जाएगा।
‪इमली वाले चावल के बिना…
‪इमली वाले चावल?
‪नहीं।
‪कल शाम जब टीचर मंदिर गई होगी,
‪तुम घर आना, कुत्ते को ले जाना।
‪उसे पता चला, तो विश्व युद्ध हो जाएगा।
‪-ठीक है? ‪-अच्छा, सर।
‪जल्दी करो।
‪शुक्र है कि सो रहा है।
‪-कहाँ है? ‪-शाही कमरे में है।
‪-अच्छा। ‪-आ जाओ।
‪-सजावट बहुत अच्छी थी, है न? ‪-देवी की साड़ी और तोता खूबसूरत हैं।
‪अगर तुम मेरे साथ नहीं…
‪सुबह मिलूँगी।
‪तो मेरा कोई वजूद नहीं…
‪महाराजा!
‪मंदिर से तुम्हारे मनपसंद ‪इमली वाले चावल लाई हूँ।
‪अपनी दिशा बदल दी…
‪पिता जी, हमारा किंग कहाँ है?
‪मुझे राजा या रानी के बारे में क्या पता?
‪पास ही में कोई सूअर ‪या मुर्गी पकड़ने गया होगा।
‪कला ने मेरी ज़िंदगी बदल दी…
‪किंग!
‪जल्दी करो, लड़को।
‪एक रुपये में इतनी मेहनत करवा रहे हो?
‪मुझे दो रुपये चाहिए।
‪शेर है क्या? कुत्ता ही तो है।
‪वे आ गए।
‪स्वागत है।
‪-नमस्ते। ‪-नमस्ते।
‪संभलकर आइए।
‪-कॉफ़ी, सर। ‪-थोड़ी ठंडी हो जाने दीजिए।
‪मुझे वही गंदी बू आ रही है।
‪अपनी नाक बंद कर लो।
‪-पूरे गाँव का मल यहीं फेंका गया है। ‪-टोकरी ठीक से पकड़ो।
‪ए! कुत्ते को पकड़ो!
‪-उसका पट्टा पकड़ो! ‪-भाग रहा है!
‪पकड़ो उसे।
‪जल्दी भागो और उसे पकड़ो!
‪हटो, मुझे उसे पकड़ने दो।
‪छी!
‪जाओ, लेकर आओ!
‪कुत्ते को बचाओ। अंदर मर सकता है।
‪तुम्हें दो रुपये और दूँगा।
‪हज़ार रुपये दोगे, तो भी नहीं, खुद कर लो।
‪-यह मर गया तो हम जेल जाएँगे! ‪-दफ़ा हो!
‪-अब क्या करें? ‪-पता नहीं।
‪उसे बाहर निकालो।
‪शुक्र है भगवान का।
‪राहत महसूस हो रही है।
‪दूल्हे को दुल्हन पसंद आ गई ‪और दुल्हन को दूल्हा।
‪अब दोनों परिवार खुश हैं?
‪मेरी पत्नी की बस एक शर्त है।
‪यह दिन में कम से कम दस बार ‪घर की चीज़ें साफ़ करती है।
‪तभी हमारा घर एकदम चका-चक दिखता है।
‪यह चाहती थी ‪कि इसकी बहू भी बिल्कुल वैसी हो।
‪यहाँ आकर हमें पता चला ‪कि यह बिल्कुल मेरी पत्नी जैसी है।
‪ए! कहाँ भागे जा रहे हो?
‪पकड़ो उसे!
‪-पकड़ो उसे! ‪-भागो!
‪-बचकर जाने न पाए! ‪-मैं नहीं पकड़ पाऊँगा, दफ़ा हो जाओ!
‪भाग क्यों रहे हो?
‪अगर वह भाग गया तो गए जान से।
‪उस कुत्ते को पकड़ो!
‪कुत्ता कहाँ है?
‪कुत्ता?
‪अब इंतज़ार किस बात का? ‪फल की अदला-बदली करते हैं।
‪अंक - शून्य बटा 100
‪आखिर में, किस्मत ही…
‪मुझे यहाँ तक लाई। एक चक्र पूरा हुआ।
‪मुझे माफ़ कीजिए, मैडम।
‪मेरी बेवकूफ़ी के चलते, ‪आपकी ज़िंदगी तबाह हो गई।
‪मेरा इरादा आपको धोखा देने का नहीं था।
‪मुझे शाप देकर नर्क मत भेजिए।
‪तुम्हारी सफलता की खुशी है।
‪तुम चार बार नौवीं क्लास में फ़ेल हुए,
‪और गाँव छोड़कर चले गए।
‪अब तुम अपने आप में मशहूर हस्ती हो।
‪अपना आशीर्वाद दीजिए, मैडम।
‪पर कहना चाहूँगी…
‪वह बदबू…
‪घर से अभी तक नहीं गई।
‪संवाद अनुवादक परवीन कौर शोम